**DOLOŽKA PREDNOSTI**

**medzinárodnej zmluvy pred zákonmi**

**(článok 7 ods. 5 ústavy)**

1. **Gestor zmluvy:** Ministerstvo dopravy, výstavby a regionálneho rozvoja
Slovenskej republiky
2. **Názov zmluvy:** Odvolanie vyhlásenia Slovenskej republiky o neuplatňovaní dodatkov CUI, APTU a ATMF k dohovoru COTIF v znení protokolu 1999 (vyhlásenie: Bratislava
10. januára 2007; Bern 31. januára 2007)
3. **Účel a predmet zmluvy a jeho úprava v legislatíve Slovenskej republiky:** Po prístupe EÚ k dohovoru COTIF v znení protokolu 1999, ktoré nadobudlo platnosť 1. júla 2011,
po harmonizácii predpisov OTIF a legislatívy EÚ vyzvala EK členské štáty EÚ na odvolanie vyhlásení o neuplatňovaní dodatkov E (CUI), F (APTU) a G (ATMF),
k  dohovoru COTIF v znení protokolu 1999 podaného depozitárovi podľa článku 42 COTIF, preto aj Slovenská republika pristúpila k stiahnutiu vyhlásenia. Európska komisia bude zastupovať členské štáty EÚ v orgánoch OTIF v rozsahu kompetencií,
ktoré jej zverili členské štáty v oblasti železničnej dopravy. Odvolaním vyhlásenia SR
sa bude vykonávať dohovor COTIF v znení protokolu 1999 v plnom rozsahu,
avšak na území SR sa bude prednostne uplatňovať legislatíva EÚ. Prednosť práva Európskej únie pred ustanoveniami dohovoru COTIF v znení protokolu 1999 vyplýva
z článku 2 dohody medzi Európskou úniou a OTIF o pristúpení Európskej únie
k dohovoru COTIF.
4. **Priama úprava práv alebo povinností fyzických osôb alebo právnických osôb:** Dohovor COTIF v znení protokolu 1999upravuje ucelenú oblasť práv a povinností
na vykonávanie medzinárodnej železničnej dopravy, vrátane zaistenia jej interoperability a bezpečnosti, ktorá je odlišná od vnútroštátnych predpisov platných pre vykonávanie vnútroštátnej prepravy. Práva a povinnosti fyzických osôb alebo právnických osôb
sú upravené v dohovore COTIF v znení protokolu 1999 v článkoch12 a 21
a jeho dodatkoch A až F, z uzavretia zmluvy o preprave osôb a tovaru, o používaní vozidiel a využívaní infraštruktúry a z prijatých jednotných technických predpisov a noriem (UTP). UTP sa budú uplatňovať len vo vzťahu k nečlenským štátom EÚ
a členským štátom OTIF.

Odvolanie vyhlásenia SR upravuje práva a povinnosti fyzických osôb a právnických osôb v dodatku E (CUI) k dohovoru COTIF v znení protokolu 1999 v článkoch5, 5bis, 6 - 25. Odvolanie vyhlásenia SR upravuje práva a povinnosti fyzických osôb a právnických osôb v dodatku F (APTU) k dohovoru COTIF v znení protokolu 1999 v článkoch5, 6, 7, 13. Odvolanie vyhlásenia SR upravuje práva a povinnosti fyzických osôb a právnických osôb v dodatku G (ATMF) k dohovoru COTIF v znení protokolu 1999 v článkoch5, 6, 6a, 9, 10, 10a, 11, 14 -17.

1. **Úprava predmetu medzinárodnej zmluvy v práve EÚ:**

V primárnom práve EÚ je daná problematika upravená v 3. časti, Hlava VI (Doprava) Zmluvy o fungovaní Európskej únie. V sekundárnom práve EÚ je daná problematika upravená v smernici Európskeho parlamentu a Rady 2012/34/EÚ z 21. novembra 2012, ktorou sa zriaďuje jednotný európsky železničný priestor (Ú. v. ES L 343, 14. 12. 2012), smernici Európskeho parlamentu a Rady 2001/51/ES z 28. júna 2001, ktorou sa dopĺňajú ustanovenia článku 26 dohovoru, ktorým sa vykonáva Schengenská dohoda zo 14. júna 1985 (Ú. v. ES L 187, 10. 7. 2001) a v smernici Európskeho parlamentu
a Rady 2008/57/ES zo 17. júna 2008 o interoperabilite systému železníc v Spoločenstve (prepracované znenie) (Ú. v. EÚ L 191, 18. 7. 2008)“.

Zhoda: úplná

1. **Kategória zmluvy podľa článok 7 ods. 4 Ústavy Slovenskej republiky (vyžaduje
pred ratifikáciou súhlas Národnej rady Slovenskej republiky):** Dohovor COTIF
v znení protokolu 1999 je mnohostrannou medzinárodnou zmluvou prezidentskej povahy
v zmysle článku 7 ods. 4 Ústavy SR, ktorá priamo zakladá práva alebo povinnosti fyzických osôb alebo právnických osôb, a preto sa vyžaduje pred ratifikáciou súhlas Národnej rady Slovenskej republiky.
2. **Kategória zmluvy podľa článok 7 ods. 5 Ústavy Slovenskej republiky (má prednosť
pred zákonmi):** Dohovor COTIF v znení protokolu 1999 je mnohostrannou medzinárodnou zmluvou prezidentskej povahy v zmysle článku 7 ods. 5 Ústavy SR,
ktorá priamo zakladá práva alebo povinnosti fyzických osôb alebo právnických osôb
a má prednosť pred zákonmi Slovenskej republiky.
3. **Dopady prijatia medzinárodnej zmluvy, ktorá má prednosť pred zákonmi
na slovenský právny poriadok:**

Odvolanie vyhlásenia Slovenskej republiky o neuplatňovaní dodatkov CUI, APTU
a ATMF k dohovoru COTIF v znení protokolu 1999 si nevyžaduje zrušenie, zmenu
ani prijatie žiadneho vnútroštátneho právneho predpisu alebo ich jednotlivých ustanovení, ktorých sa medzinárodná zmluva týka. Odvolanie vyhlásenia Slovenskej republiky
o neuplatňovaní dodatkov CUI, APTU a ATMF k dohovoru COTIF v znení protokolu 1999 sa nedotýka záväzkov z iných medzinárodných zmlúv, ktorými je
Slovenská republika viazaná. Niektoré ustanovenia dohody COTIF sa odvolávajú na vnútroštátne právo (napr. súdna príslušnosť, schvaľovanie ostatného železničného materiálu), pričom sa jednotne upravuje postup a povinnosti na medzinárodnej úrovni.